DÔVODOVÁ   SPRÁVA

Všeobecná časť
	
Cieľom predloženého návrhu nariadenia vlády SR, ktorým sa mení a dopĺňa nariadenie vlády č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty je prebratie smernice Komisie 
č. 2005/77/ES z 11. novembra 2005, ktorou sa mení a dopĺňa príloha V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 057, 12. 11. 2005), smernice Komisie 2006/14/ES z 7. februára 2006, ktorou sa mení a dopĺňa príloha IV k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 034, 7. 2. 2006) a smernice Komisie 2006/35/ES z  24. marca 2006, ktorou sa menia a dopĺňajú prílohy I až IV k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva.

Prebratím predmetných smerníc do aproximačného nariadenia vlády sa dosiahne úplná zhoda s právom Európskej únie.

Návrh novely nariadenia vlády nemá dopad na štátny rozpočet, rozpočty obcí a rozpočty vyšších územných celkov, životné prostredie, zamestnanosť ani na podnikateľské prostredie. Návrh nariadenia vlády je v súlade s Ústavou  Slovenskej republiky a zákonom č. 193/2005 Z. z. o rastlinolekárskej starostlivosti.

	Ministerstvo financií SR v stanovisku z  2. februára 2006, č. MF/8851/2006-81 oznamuje, že konštatovanie o dopade na štátny rozpočet berie na vedomie.

Doložka zlučiteľnosti
právneho predpisu 
s právom Európskych spoločenstiev a Európskej únie

1.      Predkladateľ právneho predpisu: 
      Vláda Slovenskej republiky

2.      Názov návrhu právneho predpisu:
Nariadenie vlády Slovenskej republiky, ktorým sa mení  a dopĺňa nariadenie vlády Slovenskej republiky   č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty

3.      Problematika návrhu právneho predpisu:
a)      je upravená v práve Európskych spoločenstiev a Európskej únie 

-     v primárnom práve:
V Zmluve o založení Európskeho spoločenstva  v platnom znení.

b)     v sekundárnom práve v: 
	
1.	smernici Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. ES, L 169, 10.7.2000),
2.	smernici Komisie 2001/33/ES z 8. mája 2001, ktorou sa mení a dopĺňa smernica Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. ES, L 127, 9.5.2001),,
3.	smernici Komisie 2002/28/ES z 19. marca 2002, ktorou sa mení a dopĺňa smernica Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. ES, L 077, 20.3.2002),
4.	smernici Komisie 2002/36/ES z 29. apríla 2002, ktorou sa mení a dopĺňa smernica Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. ES, L 116, 3.5.2002),
5.	smernici Rady 2002/89/ES, ktorou sa mení a dopĺňa smernica Rady 2000/29/ES  o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. ES, L 355, 30.12.2002),
6.	smernici Komisie 2003/22/ES, ktorou sa mení a dopĺňa smernica Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. ES, L 078, 25.3.2003),
7.	smernici Komisie 2003/47/ES z 4. júna 2003, ktorou sa mení a dopĺňa smernica Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. ES, L 138, 5.6.2003),
8.	12003TN02/06/B2 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii a úpravách zmluvy na ktorých je založená Európska únia – (Annex II: List referred to in Article 20 of the Act of Accession – 6, Agriculture – B. Veterinary and phytosanitary legislation – II. Phytosanitary legislation (Ú. v. EÚ, L 236, 23.9.2003), 
9.	smernici Komisie 2003/116/ES. Ktorou sa menia dopĺňajú prílohy II, III, IV a V k smernici Rady 2000/29/ES pokiaľ ide o škodlivý organizmur Erwinia amylovora (Burr.) Winsl. et. al (Ú. v. EÚ, L 321, 6.12.2003),
10.	smernici Komisie 2004/31/ES, ktorou sa menia a dopĺňajú prílohy I, II, III, IV a V k smernici Rada 200/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. EÚ, L 085, 23.3.2004),
11.	smernici Komisie 2004/70/ES, ktorou sa mení a dopĺňa smernica Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. EÚ, L 127, 29.4.2004),
12.	smernici Komisie 2004/102/ES, ktorou sa menia a dopĺňajú  prílohy II, III, IV a V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozširovaniu v rámci Spoločenstva (Ú. v. EÚ, L 309, 6.10.2004),
13.	smernici Komisie 2004/103/ES o kontrolách zhody a rastlinolekárskych kontrolách rastlín, rastlinných produktov alebo iných predmetov uvedených v časti B prílohy V k smernici Rady 2000/29/ES, ktoré sa môžu vykonávať v inom mieste než je miesto vstupu do Spoločenstva alebo v jeho blízkosti, a ktorá špecifikuje podmienky týkajúce sa týchto kontrol (Ú. v. EÚ, L 313, 12.10.2004),
14.	smernici Komisie 2004/105/ES, ktorou sa ustanovujú vzory úradných rastlinolekárskych osvedčení alebo rastlinolekárskych osvedčení pre opätovný vývoz, ktoré sprevádzajú rastliny, rastlinné produkty alebo iné predmety z tretích krajín uvedené v smernici Rady 2000/29/ES (Ú. v. EÚ, L 319, 20.10.2004),
15.	smernici Rady 2005/15/ES, ktorou sa mení a dopĺňa príloha IV k smernici 2000/29/ES o ochranných opatreniach proti zavedeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ, L 056, 2. 3. 2005), z 28. februára 2005,
16.	smernici Komisie 2005/16/ES, ktorou sa menia a dopĺňajú prílohy I až V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ, L 057, 3. 3. 2005),
17.	smernici Komisie 2005/77/ES, ktorou sa mení a dopĺňa príloha V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ, L 057, 12. 11. 2005),
18.	smernici Komisie 2006/14/ES, ktorou sa mení a dopĺňa príloha IV k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ, L 034, 7. 2. 2006),
19.	smernici Komisie 92/90/EHS, ktorou sa ustanovujú povinnosti, ktorým podliehajú výrobcovia a dovozcovia rastlín, rastlinných produktov alebo iných predmetov a ktorou sa ustanovujú podrobnosti ich registrácie (Ú. v. ES, L 344, 26. 11. 1992),
20.	smernici Komisie 93/50/EHS, ktorá špecifikuje určité rastliny, ktoré nie sú uvedené v zozname prílohy V, časť A k smernici 77/93/EHS, ktorých výrobcovia, sklady alebo distribučné strediská vo výrobných zónach týchto rastlín musia byť uvedení v úradnom registri (Ú. v. ES, L 205, 17. 8. 1993),
21.	smernici Komisie 92/105/EHS, ktorá ustanovuje stupeň štandardizácie pre rastlinné pasy, ktoré sa majú použiť pre presun určitých rastlín, rastlinných produktov a iných predmetov v rámci spoločenstva a ktorá ustanovuje podrobné postupy týkajúce sa vystavenia takých rastlinných pasov a podmienky ich nahradenia a podrobné postupy pri ich nahradení (Ú. v. ES, L 004, 8. 1. 1993),
22.	smernici Komisie 2005/17/ES, ktorou sa menia a dopĺňajú určité ustanovenia smernice 92/105/EHS o rastlinných pasoch (Ú. v. EÚ L 057, 3. 3. 2005),

c) nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

4.      Záväzky Slovenskej republiky vo vzťahu k Európskym spoločenstvám a Európskej únii:
a)     Záväzky vyplývajú zo Zmluvy o pristúpení Slovenskej republiky k Európskej únii. Návrh nariadenia sa svojou problematikou dotýka Prílohy č. 2 Aktu o podmienkach pristúpenia, bod 6- Poľnohospodárstvo.
b)     V rámci Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nebolo v danej oblasti dohodnuté žiadne prechodné obdobie,
c)     Pre Slovenskú republiku takisto vyplýva povinnosť z lehoty na prebratie smernice Komisie č. 2005/77/ES z 11. novembra 2005, ktorou sa mení a dopĺňa príloha V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 057, 12. 11. 2005), a to 30. apríla 2006,
d)     V danej oblasti nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
e)	   Právne predpisy, v ktorých sú preberané právne akty Európskych spoločenstiev už prebraté:

5.      Stupeň zlučiteľnosti návrhu nariadenia s právom Európskych spoločenstiev a právom Európskej únie
-	úplný

6. Gestor (spolupracujúce rezorty):
Ministerstvo pôdohospodárstva Slovenskej republiky je predkladateľom a zároveň aj              gestorom.

Osobitná časť 

K bodom 1 až 3 
	V určených bodoch prílohy č. 1 a 2 sa mení územné rozšírenie jednotlivých chránených zón. 

K bodu 4 
	Upravuje sa označenie odkazu a zároveň sa aktualizuje poznámka pod čiarou. 

K bodu 5
	V prílohe č. 3 sa upravuje rozšírenie chránenej zóny. 

K bodu 6
	Účinnosť používania odkôrnenej guľatiny pre obalové drevo sa posúva na 1. január 2009. 

K bodu 7 
	V prílohe č. 4 v uvedených bodoch časti B sa vypúšťa z chránenej zóny Litva.

K bodu 8 
	Upravuje sa označenie odkazu správnym poradovým číslom. 

K bodu 9 
	V prílohe č. 4 časti B v určených bodoch sa upravuje rozšírenie chránenej zóny.

K bodu 10 
	Upravuje sa správne označenie odkazov 9 a 10 na 8 a 9 vrátane aktuálneho znenia poznámok pod čiarou. 

K bodu 11
	V prílohe č. 4 časti B v určených bodoch sa upravuje územie chránenej zóny. 

K bodu 12
Vzhľadom na novú právnu úpravu Európskej únie sa ustanovenie upravuje vypustením slova certifikované. 

K bodu 13 
	Upravuje sa znenie oddielu I v prílohe č. 6 časti C novým znení. 

K bodu 14
	V názve prílohy sa vypúšťajú slová „Európskej únie“, čim sa názov prílohy zosúlaďuje s § 2 ods. 1 zákona č. 19/2002 Z. z. 

K bodu 15
Uvádza sa nové znenie bodu 1 prílohy č. 14 vzhľadom na zmenu legislatívy EÚ.

K bodu 16
		V prílohe č. 14 bode 4 sa dopĺňa chýbajúci údaj. 

K bodu 17
Príloha č. 14 sa dopĺňa novými bodmi vzhľadom na zmenu legislatívy EÚ.

K Čl. II
Ustanovuje sa dátum účinnosti na 1. mája 2006, vzhľadom na termín prebratia smerníc.